《玉山佳处分得解字》
元代·赵奕

我从姑苏来，高台逢吕豸。共坐话当年，日昃不能罢。

回瞻玉山话，百里风帆挂。维舟草堂前，梧竹自潇洒。

一别逾三秋，相见各惊骇。开筵出红妆，持杯擘紫蟹。

黄花照白发，流光岂能买。兹辰且尽乐，一醉百忧解。

作者简介：湖州人，字仲光，号西斋。赵孟頫子。不乐仕进，晚居吴兴与昆山，日以诗酒自娱。善画，工真行草书。